CELEX: 31981D0625
Language: el
Date: 1981-07-08 00:00:00
Title: 81/625/ΕΟΚ: Απόφαση της Επιτροπής της 8ης Ιουλίου 1981 περί των αιτήσεων απόδοσης των πριμοδοτήσεων που έχουν καταβληθεί δυνάμει της ενέργειας για την προσωρινή ή οριστική εγκατάλειψη ορισμένων εκτάσεων φυτευμένων με αμπέλους και για την παραίτηση αναφύτευσης

Avis juridique important

|

31981D0625

81/625/ΕΟΚ: Απόφαση της Επιτροπής της 8ης Ιουλίου 1981 περί των αιτήσεων απόδοσης των πριμοδοτήσεων που έχουν καταβληθεί δυνάμει της ενέργειας για την προσωρινή ή οριστική εγκατάλειψη ορισμένων εκτάσεων φυτευμένων με αμπέλους και για την παραίτηση αναφύτευσης  

Επίσημη Εφημερίδα αριθ. L 229 της 13/08/1981 σ. 0006 - 0011 Ισπανική ειδική έκδοση: Κεφάλαιο 03 τόμος 23 σ. 0042  Πορτογαλική ειδική έκδοση : Κεφάλαιο 03 τόμος 23 σ. 0042 

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουνίου 1981 περί των αιτήσεων αποδόσεως των πριμοδοτήσεων που έχουν καταβληθεί δυνάμει της ενεργείας για την προσωρινή ή οριστική εγκατάλειψη ορισμένων εκτάσεων φυτευμένων με αμπέλους και για την παραίτηση  αναφυτεύσεωςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 456/80 του Συμβουλίου της 18ης Φεβρουαρίου 1980 περί χορηγήσεως πριμοδοτήσεων προσωρινής και οριστικής εγκαταλείψεως ορισμένων εκτάσεων φυτευμένων με αμπέλους, καθώς και πριμοδοτήσεων για παραίτηση αναφυτεύσεως (1), και ιδίως  το άρθρο 14 παράγραφος 2,  Εκτιμώντας:  ότι οι αιτήσεις αποδόσεως των πριμοδοτήσεων που έχουν καταβληθεί δυνάμει της ενεργείας που έχει θεσπισθεί με τον κανονισμό (ΕΟΚ) 456/80 πρέπει να περιλαμβάνουν ορισμένα στοιχεία για να επιτραπεί ο έλεγχος συμφωνίας των δαπανών με τις διατάξεις του εν  λόγω κανονισμού- ότι, για να επιτραπεί αποτελεσματικός έλεγχος, τα Κράτη μέλη πρέπει να θέσουν στη διάθεση της Επιτροπής τα δικαιολογητικά έγγραφα, κατά τη διάρκεια περιόδου τριών ετών μετά την καταβολή της τελευταίας αποδόσεως για ένα σχέδιο- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του Γεωργικού Ταμείου Προσανατολισμού και Εγγυήσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Οι αιτήσεις αποδόσεως που αναφέρονται στο άρθρο 14 παράγραφος 1 του κανονισμού (ΕΟΚ) αριθ. 456/80 πρέπει να είναι σύμφωνες με τα πρότυπα που εμφαίνονται στα παραρτήματα του παρόντος κανονισμού.  2. Τα Κράτη μέλη ανακοινώνουν στην Επιτροπή με την πρώτη τους αίτηση αποδόσεως τα κείμενα των εθνικών διατάξεων εφαρμογής και τις διοικητικές οδηγίες, καθώς και τα έντυπα ή κάθε άλλο έγγραφο σχετικά με την διοικητική εφαρμογή της ενεργείας.   Άρθρο 2  Τα Κράτη μέλη θέτουν στη διάθεση της Επιτροπής, κατά τη διάρκεια περιόδου τριών ετών μετά την καταβολή της τελευταίας αποδόσεως, για ένα σχέδιο το σύνολο των δικαιολογητικών εγγράφων ή το επικυρωμένο αντίγραφο που διαθέτουν, βάσει των οποίων  έχουν αποφασισθεί οι πριμοδοτήσεις που προβλέπονται στον κανονισμό (ΕΟΚ) 456/80.   Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 8 Ιουλίου 1981.  Για την Επιτροπή Ο Πρόεδρος Gaston THORN  (1) ΕΕ αριθ. L 57 της 29. 2. 1980, σ. 16.      ΠΑΡΑΡΤΗΜΑ I   Αίτηση αποδόσεως των δαπανών που πραγματοποιήθηκαν κατά το έτος 19.. στο πλαίσιο του κανονισμού (ΕΟΚ) αριθ. 456/80 περί χορηγήσεως πριμοδοτήσεων προσωρινής και οριστικής εγκαταλείψεως ορισμένων εκτάσεων φυτευμένων με αμπέλους καθώς και πριμοδοτήσεων για  παραίτηση αναφυτεύσεως   "" ID="1">Προσωρινή εγκατάλειψη"> ID="1">Οριστική εγκατάλειψη"> ID="1">Παραίτηση αναφυτεύσεως"> ID="1">Σύνολο">      ΠΑΡΑΡΤΗΜΑ II   Αίτηση αποδόσεως των δαπανών που πραγματοποιήθηκαν κατά το έτος 19.. για τις πριμοδοτήσεις προσωρινής εγκαταλείψεως της αμπελοκαλλιέργειας [άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 456/80]   "" ID="1""" ID="1">Σύνολο"> Επιβεβαιώνεται ότι:  - η πριμοδότηση χορηγήθηκε για την προσωρινή εγκατάλειψη της αμπελοκαλλιέργειας στις εκτάσεις που αναφέρονται στο άρθρο 2 παράγραφος 1 του κανονισμού (ΕΟΚ) αριθ. 456/80 με τήρηση των ημερολογιακών εφαρμογών που ορίζονται στο άρθρο 18 παράγραφος 2 του  κανονισμού (ΕΟΚ) αριθ. 456/80, όπως τροποποιήθηκε από τον κανονισμό (ΕΟΚ) αριθ. 1993/80,  - η πριμοδότηση δεν χορηγήθηκε για τις εκτάσεις που υπάγονται στο πεδίο εφαρμογής της οδηγίας 79/359/ΕΟΚ ούτε για τις εκτάσεις που αναφέρονται στο άρθρο 2 παράγραφος 3 του κανονισμού (ΕΟΚ) αριθ. 456/80,  - η αίτηση χορηγήσεως της πριμοδοτήσεως κατατέθηκε στην αρμόδια υπηρεσία πριν από την ημερομηνία που ορίζεται στο άρθρο 3 παράγραφος 1 πρώτη περίπτωση του εν λόγω κανονισμού,  - οι αιτούντες ανέλαβαν την υποχρέωση που αναφέρεται στο άρθρο 3 παράγραφοι 2 και 4 του εν λόγω κανονισμού,  - η πριμοδότηση δεν υπερέβη τα ποσά που αναφέρονται στο άρθρο 4 παράγραφος 1 του εν λόγω κανονισμού και τηρήθηκαν οι κανόνες που έχουν καθορισθεί με τις παραγράφους 3 και 4 του εν λόγω άρθρου και με το άρθρο 2 του κανονισμού (ΕΟΚ) αριθ. 2313/80,  - η πριμοδότηση κατεβλήθη στο ακέραιο το αργότερο έξι μήνες μετά την ημερομηνία κατά την οποία ο αιτών προσκόμισε την απόδειξη ότι έλαβε χώρα η εκρίζωση,  - οι δικαιούχοι πληροφορήθηκαν καταλλήλως την κοινοτική συμμετοχή.  Σφραγίδα και υπογραφή της αρμοδίας αρχής      ΠΑΡΑΡΤΗΜΑ III   Αίτηση αποδόσεως των δαπανών που πραγματοποιήθηκαν κατά το έτος 19.. για τις πριμοδοτήσεις οριστικής εγκαταλείψεως της αμπελοκαλλιέργειας [άρθρο 1 παράγραφος 1 δεύτερη περίπτωση του κανονισμού (ΕΟΚ) αριθ. 456/80)]   "" ID="1""" ID="1">Σύνολο"> Επιβεβαιώνεται ότι:  - η πριμοδότηση χορηγήθηκε για την οριστική εγκατάλειψη της αμπελοκαλλιέργειας στις εκτάσεις που αναφέρονται στο άρθρο 2 παράγραφος 2 του κανονισμού (ΕΟΚ) αριθ. 456/80 με τήρηση της ημερομηνίας εφαρμογής που ορίζεται στο άρθρο 18 παράγραφος 2 πρώτο  εδάφιο του κανονισμού (ΕΟΚ) αριθ. 456/80,  - η πριμοδότηση δεν χορηγήθηκε για τις εκτάσεις που υπάγονται στο πεδίο εφαρμογής της οδηγίας 79/359/ΕΟΚ ούτε για εκείνες που έτυχαν της ειδικής πριμοδοτήσεως αναπροσαρμογής που προβλέπεται στην οδηγία 78/627/ΕΟΚ, και για την οποία τηρήθηκε η προθεσμία  που αναφέρεται στο άρθρο 2 παράγραφος 4 του εν λόγω κανονισμού,  - η αίτηση χορηγήσεως της πριμοδοτήσεως κατατέθηκε στην αρμόδια υπηρεσία πριν από την ημερομηνία που ορίζεται στο άρθρο 3 παράγραφος 1 δεύτερη περίπτωση του εν λόγω κανονισμού,  - οι αιτούντες ανέλαβαν την υποχρέωση που αναφέρεται στο άρθρο 3 παράγραφος 2 ή 3 του εν λόγω κανονισμού και παρέσχον ενδεχομένως την δέσμευση που αναφέρεται στο άρθρο 3 παράγραφος 4 του εν λόγω κανονισμού,  - το ύψος της πριμοδοτήσεως δεν υπερέβη τις 2 418 ECU ανά εκτάριο και τηρήθηκαν οι κανόνες που έχουν καθορισθεί με την παράγραφο 3 του άρθρου 4 του εν λόγω κανονισμού,  - η πριμοδότηση κατεβλήθη στο ακέραιο το αργότερο έξι μήνες μετά την ημερομηνία κατά την οποία ο αιτών προσκόμισε την απόδειξη ότι έλαβε χώρα η εκρίζωση ή το αργότερο έξι μήνες μετά την υποβολή της δηλώσεως που αναφέρεται στο άρθρο 3 παράγραφος 3 του εν  λόγω κανονισμού,  - οι δικαιούχοι πληροφορήθηκαν καταλλήλως την κοινοτική συμμετοχή.  Σφραγίδα και υπογραφή της αρμοδίας αρχής      ΠΑΡΑΡΤΗΜΑ IV   Αίτηση αποδόσεως των δαπανών που πραγματοποιήθηκαν κατά το έτος 19.. για τις πριμοδοτήσεις για παραίτηση αναφυτεύσεως [άρθρο 5 παράγραφος 1 του κανονισμού (ΕΟΚ) αριθ. 456/80]   "" ID="1""" ID="1">Σύνολο"> Επιβεβαιώνεται ότι:  - η πριμοδότηση χορηγήθηκε στους κατόχους εκμεταλλεύσεων εκτάσεων φυτευμένων με αμπέλους που έχουν δικαίωμα αναφυτεύσεως, η άσκηση του οποίου δεν έχει ανασταλεί δυνάμει του άρθρου 4 του κανονισμού (ΕΟΚ) αριθ. 348/79, και έχει τηρηθεί η ημερομηνία  εφαρμογής που ορίζεται στο άρθρο 18 παράγραφος 2 δεύτερο εδάφιο πρώτη περίπτωση του κανονισμού (ΕΟΚ) αριθ. 456/80,  - η πριμοδότηση δεν χορηγήθηκε σε κατόχους εκμεταλλεύσεων που έχουν δικαίωμα αναφυτεύσεως, το οποίο αφορά τις εκτάσεις της ίδιας εκμεταλλεύσεως που στο σύνολο τους είναι μικρότερες από 25 αρ,  - η αίτηση χορηγήσεως της πριμοδοτήσεως κατετέθη στην αρμόδια υπηρεσία πριν από την 1η Φεβρουαρίου 1982,  - ο αιτών δεν πραγματοποίησε στην εκμετάλλευσή του φύτευση, της οποίας είχε προηγηθεί προκαταρκτική εκρίζωση ισοδυνάμου επιφανείας αμπελώνα από τις 27 Μαΐου 1976,  - οι αιτούντες ανέλαβαν την υποχρέωση που αναφέρεται στο άρθρο 7 παράγραφος 2 υπό β του κανονισμού (ΕΟΚ) αριθ. 456/80,  - το ποσό της πριμοδοτήσεως δεν υπερβαίνει τις 800 ECU ανά εκτάριο,  - η πριμοδότηση κατεβλήθη στο ακέραιο το αργότερο έξι μήνες μετά την ουσιαστική και τυπική πραγματοποίηση της παραιτήσεως,  - οι δικαιούχοι πληροφορήθηκαν καταλλήλως την κοινοτική συμμετοχή.  Σφραγίδα και υπογραφή της αρμοδίας αρχής      ΠΑΡΑΡΤΗΜΑ V   Ανακλήσεις που πραγματοποιήθηκαν κατά το ημερολογιακό έτος 19.. για τις πριμοδοτήσεις που κατεβλήθησαν σύμφωνα με τον κανονισμό (ΕΟΚ) αριθ. 456/80   >(1)(1)(1)"> ID="1" ASSH="5">1. Πριμοδοτήσεις προσωρινής εγκαταλείψεως"> ID="1""" ID="1" ASSH="5">2. Πριμοδοτήσεις οριστικής εγκαταλείψεως"> ID="1""" ID="1" ASSH="5">3. Πριμοδοτήσεις για παραίτηση αναφυτεύσεως"> ID="1""""   (1) Για τις περιπτώσεις που αποτελούν αντικείμενο ανακοινώσεως δυνάμει του κανονισμού (ΕΟΚ) αριθ. 283/72, οι πληροφορίες αυτές πρέπει να δίδονται μεμονωμένα.